༈ །།རྩ་བརྒྱུད་བླ་མའི་བཀའ་དང་དམ་ཚིག་གིས། །གཉེར་གཏད་བསྟན་སྲུང་མགོན་པོ་རྣམ་གཉིས་སོགས། །བསྟེན་ཅིང་མཆོད་པའི་བསྟན་སྲུང་མཐུ་བོ་ཆེ། །འབོད་དོ་ཚུར་གསོན་མཆོད་གཏོར་རྒྱ་ཆེན་བཞེས། །རྣལ་འབྱོར་བདག་གི་ལུས་ངག་ཡིད་གསུམ་ལ། །སྔོན་ལས་འཕྲལ་རྐྱེན་དགྲ་འདྲེས་གནོད་པའི་ཤུགས། །གང་ཡིན་འབྱུང་ཁམས་ལུས་འཁྲུགས་དགེ་མིན་ལྟས། །གང་ཤར་འབྲས་བུ་མི་འབྱུང་མྱུར་ཞི་མཛོད། །མི་མཐུན་བར་ཆད་ཀུན་ལས་རྣམ་རྒྱལ་ནས། །ཚེ་སྲོག་རིང་འཚོ་དབང་ལྔ་རྣམ་གསལ་ཞིང་། །བསོད་ནམས་མངའ་འབྱོར་མཁས་པའི་ཕྲིན་ལས་རྣམས། །སྤྲིན་དུས་ཆུ་གཏེར་བཞིན་དུ་ཆེར་རྒྱས་མཛོད། །ཅེས་པ་འདིའང་འདོད་དོན་གསོལ་བའི་ཆེད་དུ་ཚུལ་རིན་གྱིས་བྲིས་པའོ།། ༈ །།ཨོཾ་སརྦཱརྠ་སིདྡྷོ་བྷ་ཝ་ཏུ།